**Vienošanās**

20\_\_\_.gada \_\_\_. \_\_\_\_\_\_\_\_\_\_\_ Ventspilī

**Profesionālās ievirzes izglītības iestāde Ventspils Sporta skola “Spars””**, reģistrācijas numurs 40900005876, adrese: Sporta iela 7/9, Ventspils (turpmāk- Sporta skola**)**, tās direktores Solvitas Pleinicas personā, kura rīkojas uz Nolikuma pamata, no vienas puses, un **profesionālās ievirzes izglītības iestādes Ventspils Sporta skola “Spars”, izglītojamā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – Izglītojamais)

(vārds, uzvārds)

**māte/tēvs/persona, kas realizē bērna aizgādību** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

(turpmāk - Izglītojamā vecāks) no otras puses, un **profesionālās ievirzes izglītības iestādes Ventspils Sporta skola “Spars” pedagogs** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk-Treneris**)**, no trešās puses,

(vārds, uzvārds)

visas trīs puses kopā vai katra puse atsevišķi turpmāk – Puses vai Puse, vienojas par sekojošo, turpmāk tekstā Vienošanās:

1. Vienošanās nosaka Pušu tiesības un pienākumus izbraukumos uz sacensībām, mācību – treniņu nometnēm un citiem norīkojumiem Latvijas teritorijā un ārvalstīs.
2. Parakstot Vienošanos, Izglītojamā vecāks piekrīt Izglītojamā izbraukumiem Latvijas teritorijā un ārpus Latvijas teritorijas Trenera pavadībā, lai piedalītos sporta sacensībās un/vai mācību – treniņu nometnē vai cita veida norīkojumos, laika posmā no Izglītojamā uzņemšanas dienas Sporta skolā līdz Izglītojamā atskaitīšanai no Sporta skolas.
3. **Izglītojamā vecāka atbildība:**
   1. Gadījumā, ja Izglītojamais lieto kādus medicīniskus preparātus, tad Izglītojamā vecākam ir pienākums par to informēt Treneri un nodrošināt Izglītojamam šo medicīnisko preparātu klātesamību norīkojuma laikā.
   2. Ja Izglītojamajam ir veselības problēmas, alerģija, astma, sirds slimības, ir bijušas traumas, hroniskās slimības, epilepsija, psiholoģiskas traumas/īpatnības, īpašas rakstura iezīmes un/vai pirms neilga laika ir veiktas operācijas, Izglītojamā vecākam ir pienākums par to informēt Treneri.
   3. Gadījumā, ja Izglītojamais kāda iemesla dēļ nepiedalīsies norīkojumā, tad Izglītojamā vecākam ir pienākums ne vēlāk kā vienu stundu pirms izbraukšanas norīkojumā informēt par to Treneri.
   4. Izglītojamā vecāka pienākums ir iepazīties ar Sporta skolas iekšējās kārtības un drošības noteikumiem.
   5. Izglītojamā vecāka pienākums pirms došanās norīkojumā izskaidrot Izglītojamajam Sporta skolas iekšējās kārtības un drošības noteikumus, kā arī ar Izglītojamo pārrunāt ar drošību saistītus jautājumus un labas uzvedības pamatprincipus.
   6. Izglītojamā vecāka pienākums ir nodrošināt Izglītojamo ar norīkojumā nepieciešamo sporta apģērbu, apaviem un personīgās higiēnas piederumiem.
   7. Izglītojamā vecāka pienākums ir nodrošināt Izglītojamo ar Eiropas veselības apdrošināšanas karti (EVAK).
   8. Izglītojamā vecāka pienākums ir nodrošināt Izglītojamo ar dienas naudu, papildus Sporta skolas izsniegtai dienas naudai, lai segtu ēdināšanas izdevumus dienai vai vairākām dienām, atkarībā no norīkojuma ilguma.
   9. Izglītojamā vecāka pienākums ir segt naktsmītņu izdevumus Izglītojamajam, gadījumos kā tas ir atrunāts šīs Vienošanās 5.3. punktā.
4. **Trenera atbildība:**
   1. Trenerim ir pienākums iepazīstināt Izglītojamā vecāku un Izglītojamo ar Sporta skolas iekšējās kārtības un drošības noteikumiem.
   2. Norīkojuma laikā Trenerim ir pienākums nodrošināt Izglītojamā atrašanos drošā vidē. Norīkojuma laikā Treneris atbild par Izglītojamā drošību, veselību un Izglītojamā tiesību ievērošanu.
   3. Trenerim pirms došanās norīkojumā ir pienākums Izglītojamam izskaidrot uzvedības noteikumus transporta līdzeklī un norīkojuma laikā gādāt un uzraudzīt, lai tie tiktu ievēroti.
   4. Treneris nekavējoties informē Izglītojamā vecāku un Sporta skolas direktoru, ja norīkojuma laikā Izglītojamajam radušās veselības problēmas, traumas, u.c. neparedzēti notikumi/atgadījumi.
   5. Trenerim ir pienākums nodrošināt Izglītojamajam atbilstošu higiēnas normu ievērošanu un sadzīves apstākļus norīkojuma laikā.
   6. Treneris neatbild par sekām, kas radušās Izglītojamajam norīkojuma laikā, pārkāpjot Sporta skolas iekšējās kārtības un drošības noteikumus.
5. **Sporta skolas atbildība:**
   1. Sporta skola iespēju robežās nodrošina transportlīdzekli norīkojuma laikā.
   2. Sporta skola nodrošina norīkojuma izdevumu apmaksu Izglītojamajam, saskaņā ar Sporta skolasbudžetu un rīkojumu par norīkojumu.
   3. Pēc nepieciešamības Sporta skola nodrošina naktsmītnes Izglītojamajam norīkojuma laikā pēc budžeta iespējām. Gadījumā, ja Sporta skola nenodrošina naktsmītnes norīkojuma laikā, jo nav paredzēti līdzekļi budžetā konkrētam norīkojumam, naktsmītņu izdevumus sedz Izglītojamā vecāks.
   4. Sporta skola noformē un pēc budžeta iespējam apmaksā Izglītojamajam ceļojuma apdrošināšanas polisi dodoties ārpus Latvijas robežām. Gadījumā, ja Sporta skola nenodrošina Izglītojamajam ceļojuma apdrošināšanas polisi dodoties ārpus Latvijas robežām, tad Sporta skolai, pirms norīkojuma brauciena ir pienākums pārliecināties vai Izglītojamajam ir Eiropas veselības apdrošināšanas karte.
   5. Sporta skola kopā ar Trenerinodrošina nepieciešamo dokumentu noformēšanu Izglītojamajam braukšanai norīkojumā.
   6. Sporta skola patur tiesības norīkojumā norīkot citu Sporta skolas treneri, kura pienākumos būs ievērot visus Vienošanās atrunātos noteikumus.
6. Vienošanās sastādīta uz 2 (divām) lapām latviešu valodā 3 eksemplāros, viens izdots Sporta skolai, viensTrenerimun viens Izglītojamā vecākam.
7. **Personas datu apstrāde:**
   1. Personas datu pārzinis: profesionālās ievirzes izglītības iestāde Ventspils Sporta skola “Spars”, reģistrācijas numurs 40900005876, adrese: Sporta iela 7/9, Ventspils.
   2. Personas datu apstrādes mērķis: Pušu tiesību un pienākumu noteikšana dodoties norīkojumos, Izglītojamā vecāka piekrišanas saņemšana Izglītojamā izbraukumiem norīkojumos.
   3. Personas datu apstrādes pamatojums: Ministru kabineta 2009. gada 24. novembra noteikumi Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos”.
8. Pusēm ir pilnībā saprotams Vienošanās saturs un nozīme, tā atbilst Pušu gribai, tā satur pilnu un brīvprātīgu vienošanos starp Pusēm.
9. Vienošanās stājas spēkā ar tās parakstīšanas brīdi un ir spēkā līdz Izglītojamais ir Sporta skolas Izglītojamais.

Paraksti:

***Sporta Skola Izglītojamā vecāks Treneris***

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

S.Pleinica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ V.Uzvārds V.Uzvārds

\_\_\_\_\_\_\_\_\_\_\_\_\_\_\_\_\_\_\_\_\_

Tel.numurs